open-index/open-wikipedia-markdown huggingface dataset:
WPS

**כדורגל מקצועני לנשים** (באנגלית: **Women's Professional Soccer** או בקיצור **WPS**) הייתה ליגת כדורגל נשים אמריקאית שפעלה במשך שלוש עונות בסוף העשור הראשון ותחילת העשור השני של המאה ה-21. הליגה נוסדה בספטמבר 2007, כאשר העונה הראשונה נפתחה במרץ 2009, בהשתתפות שבע קבוצות. ב-18 במאי 2012, כמעט שנה אחרי סיום העונה השלישית, התפרקה הליגה עקב מחסור במשאבים כספיים.

## היסטוריה
### הקמה
לאחר פירוק ליגת ה-WUSA בשנת 2003, הוקם ארגון ללא מטרות רווח בשם WSII, ונועד לקדם ולתמוך בכדורגל הנשים בארצות הברית. אחת ממטרותיו הברורות הייתה הקמת ליגה מקצוענית חדשה במקום שזו שפורקה. ביוני 2006, הודיע הארגון על הקמת ליגה שתחל לפעול בעונת 2008. שנה לאחר מכן, הודיעו על דחייה בפתיחת הליגה על מנת למנוע התנגשות עם הגביע העולמי ועם טורניר הכדורגל האולימפי. 

ב-17 בינואר 2008, הוצג שמה החדש של הליגה - Women's Professional Soccer, בצוותא עם הלוגו שבו הוצגה צלליתה של כוכבת העבר האמריקאית, מיה האם. בעונה הראשונה שיחקו בליגה שבע קבוצות מרחבי ארצות הברית - בוסטון, וושינגטון, לוס אנג'לס, סנטה קלרה, סנט לואיס, פיסקטווי ושיקגו. עם הקמתה, הצטרפו לליגה רבות מכוכבות הכדורגל העולמי כשבראשן ניתן היה למצוא את מרטה, אבי וומבאך, קריסטין לילי, טיפני מילברט, הופ סולו, כריסטיאן רוזריה, פורמיגה, הומארה סאווה, קלי סמית' ואניולה אלוקו.

### פירוק
ב-30 בינואר 2012, הודיעה הנהלת הליגה על ביטול עונת 2012, בטענה שישנם מספר מאבקים פנים-ארגוניים המונעים את המשך הפעילות. חלק מהמאבק כלל קרב משפטי עם בעליה לשעבר של קבוצת מג'יק-ג'ק, ומחסור חמור במשאבים כלכליים. בעיה נוספת שהייתה בליגה היא הריכוז הגאוגרפי המצומצם של קבוצות הליגה. פדרציית הכדורגל של ארצות הברית דרשה שהליגה תכלול שמונה קבוצות לפחות, שיתפרשו על פני שלושה אזורי זמן. בסופו של דבר, התחייבה ההנהלה על הגדלת הליגה לשמונה קבוצות עד לשנת 2014.

ב-18 במאי של אותה שנה, הודיעה הנהלת הליגה על ביטול הפעילות באופן סופי. עם התפרקות הליגה, הרבה מאוד משחקניות הליגה החליטו לחזור לליגות האירופאיות שבהן שיחקו לפני כן. מספר חודשים לאחר הפירוק החליטה פדרציית הכדורגל של ארצות הברית על הקמת ליגה מקצוענית חדשה, ה-NWSL.

## סיכום עונות הליגה

## קישורים חיצוניים

* 
קטגוריה:ליגות כדורגל לנשים
קטגוריה:ליגות ספורט בארצות הברית
קטגוריה:תחרויות כדורגל לא פעילות
קטגוריה:ארצות הברית: כדורגל נשים
קטגוריה:ארצות הברית: תחרויות ספורט נשים
קטגוריה:ארגוני ספורט נשים בארצות הברית
כריסטיאן אלדיארן

**כריסטיאן אלדיארן** (באיסלנדית: **Kristján Eldjárn**; נהגה: ; 6 בדצמבר 1916 – 14 בספטמבר 1982) היה פוליטיקאי איסלנדי, נשיא איסלנד השלישי, שכיהן בתפקידו זה בין השנים 1968–1980.

## ביוגרפיה
נולד לפורארין אלדיארן וסיגרון סיגורירטרדוטיר ב שב, איסלנד. למד ארכאולוגיה באוניברסיטת קופנהגן ולימד באוניברסיטת איסלנד. התזה שלו עסקה בקבורה הפגאנית באיסלנד. מלבד תפקידי ההוראה שלו שימש גם כאוצר במוזיאון הלאומי של איסלנד , אותו ניהל בהמשך עד להיבחרו לנשיאות איסלנד ב-1968. בשנתיים האחרונות לפני בחירתו, הגיש אלדיארן שורה של תוכניות טלוויזיה חינוכיות על ההיסטוריה האיסלנדית דרך הצגת מוצגים מאוסף המוזיאון הלאומי. תוכניות אלו ששודרו בערוץ הטלוויזיה הלאומית האיסלנדית זכו להצלחה והפכו אותו לדמות מוכרת לקראת ההתמודדות בבחירות לנשיאות.

בתחילת המירוץ לנשיאות הוביל המתמודד מולו בסקרי דעת הקהל, גונאר תורודסן, בהפרש ניכר, אך למעשה זכה אלדיארן ב-65.6% מקולות הבוחרים, כשאחוז ההצבעה עומד על 92.2%. הוא נבחר מחדש ב-1927 וב-1976, ללא מתמודדים מולו, ולקראת הבחירות של 1980 החליט שלא לרוץ לכהונה נוספת ולהקדיש את שארית חייו לעבודתו האקדמית.

הוא מת במהלך ניתוח לב, בקליבלנד, אוהיו, ב-14 בספטמבר 1982.

בנו פורארין אלדיארן , הוא משורר וסופר פופולרי באיסלנד, המתמחה בסוגת הסיפור הקצר. בתו סיגרון גם היא סופרת ומאיירת של ספרי ילדים.

## קישורים חיצוניים

* 

קטגוריה:נשיאי איסלנד
קטגוריה:אוצרים
קטגוריה:בוגרי אוניברסיטת קופנהגן
קטגוריה:מעוטרי מסדר הוורד הלבן של פינלנד
קטגוריה:אבירי מסדר הפיל
קטגוריה:ילידי 1916
קטגוריה:נפטרים ב-1982
כרישון משה

**כרישון משה** או **כרישון משה-רבנו** (שם מדעי: *Mustelus mosis*) הוא מין של כרישון. הוא חי על מדפים יבשתיים במערב האוקיינוס ההודי, מהים האדום ומזרח אפריקה, עד למלדיביים, סרי לנקה, והודו, בעומקים של 20 עד 250 מטר. כרישוני משה מגיעים לאורך של 1.5 מטר, משקלו הממוצע של כרישון משה הוא 5 ק"ג. צבעו אפור, בעוד קצות סנפירי הגב והאונה העליונה של זנבו שחורים. הוא ניזון בעיקר מחסרי חוליות החיים על הקרקע, אך טורף גם דגים קטנים. כרישון משה לא בא במגע עם צוללים ואינו מזיק כלל לאדם. הכרישון הוא מין במצב שימור קרוב לסיכון ומוגן בכל העולם.

## ראו גם
*כרישון כוכבני
## קישורים חיצוניים

* כרישון משה, באתר IUCN red list 
* כרישון משה, באתר המצפה התת-ימי באילת

## הערות שוליים

קטגוריה:טקסונים שתוארו בידי כריסטיאן גוטפריד אהרנברג
קטגוריה:כרישוניים
קטגוריה:דגים במפרץ אילת
קטגוריה:בעלי חיים שתוארו ב-1899
קטגוריה:טקסונים שתוארו בידי וילהלם המפריך
אברהם אליהו מייזס

הרב **אברהם אליהו מייזס** (בכתיב יידי: **מייזעס**, לעיתים: **מייזיס** תרס"א, 1901 בערך – י"ח בסיון תשכ"א, 2 ביוני 1961) היה ראש ישיבה ליטאי שהיה פעיל בהפצת יהדות ברוסיה הקומוניסטית. ב-1953 עלה לישראל והיה פעיל במאבקי היהדות החרדית עם המדינה לצד כהונתו כראש ישיבת תורה ויראה.

## ביוגרפיה
נולד בסלוצק (כיום בלארוס). בילדותו התייתם משני הוריו וחי לבדו בעניות ורעב. בבחרותו למד בישיבת סלוצק של הרב איסר זלמן מלצר. לאחר מעברה של הישיבה לקלצק הוא פתח ישיבה מחתרתית ומסר בה שיעורים, עד שנסגרה על ידי הקומוניסטים. הוא ניסה לפעול להשארת הישיבה בטענה שבחורים מבוגרים מותרים על פי חוק ללמוד בישיבה, אך כשל במאבקו. הוא ניהל מאבק על פתיחת מאפיית מצות ושכר עורך דין שייצג אותו מול השלטונות, ואכן קיבל אישור לפתוח מאפייה, אך בהמשך הקומוניסטים סגרו אותה.

הוא עבר למינסק ופתח בה ישיבה בשם "ישיבת מסירות נפש". הוא הרצה בישיבה על חובת מסירות נפש על קיום המצוות. בין תלמידיו מישיבה זו היה הרב שאול ישראלי שעלה לארץ ישראל בהשפעתו.

הוא נעצר מספר פעמים אך המשיך בפעולותיו. לבסוף נשפט למאסר של 6 וחצי שנים והוגלה לסיביר שם שהה עשר שנים. הוא קיים מצוות בסיביר, שמר שבת והניח תפילין שהצליח להשיג, וישב בסוכה שבנה בבור מכוסה בסכך. הקומוניסטים תפסו אותו בתוך הסוכה והצליפו בו מכות אך הוא סירב לצאת מהסוכה. לפעמים נהג לשבור את קרח הנהר ולטבול בו.

לאחר סיום המלחמה נסע לצרפת וכיהן לצד הרב מרדכי פוגרמנסקי כראש ישיבה לפליטים ב"באיי", פרבר של פריז. הוא מסר בישיבה שיעור שבועי בעיון ושיעור במוסר.

בשנת תשי"ג (1953) עלה לארץ ישראל ומונה לראש ישיבת תורה ויראה. מיד עם בואו הצטרף למאבקי החרדים בירושלים. הוא השתתף בהפגנות השבת, בהפגנות על מועדון מעורב במאה שערים ובפרט בהפגנות על גיוס בנות. הוא היה נותן דרשת התעוררות ועידוד לפני ההפגנות, ולאחריה היו יוצאים המפגינים לרחוב. תוך כדי ההפגנה היה נוהג לדבר בלימוד עם סובביו. הוא היה מסרב לברוח כשהשוטרים היו מכים את המפגינים, ומספר פעמים אושפז בדרכו למעצר. הוא נהג לומר שכל מכה תחשב לאות הצטיינות בביאת משיח, וכל יום בכלא יחשב כשנה.

הוא היה פעיל בהקמת מאפיית המצות של תולדות אהרן, שנודעה בזמנו כמאפייה עם הידורים וחומרות רבות, כמו שולחנות זכוכית לרידוד המצות (ולא עץ כפי שהיה נהוג עד אז) ומקלות רידוד חדשים בכל 18 דקות.

הוא נהג להתבודד מראש חודש אלול ועד לאחר יום כיפור. נפטר בשנת תשכ"א (1961). מחותנו הרב שמואל וואזנר אמר בהספד עליו, שהוא לא סיפר את מרבית קורות חייו באומרו שאת קורותיו יספר בעולם הבא. נקבר בהר המנוחות.

חתניו הם הרב חיים מאיר ואזנר, גאב"ד זיכרון מאיר וראש ישיבת חכמי לובלין, הרב מאיר שטרן והרב יוסף רוט שהיה ראש מוסדות בית דוד בבני ברק. נכדו הוא העסקן הירושלמי-סאטמרי, אפרים שטרן.

## ספריו
***יורה חכימא** - בנושאי אמונה והשקפה, וחידושים על בבא בתרא, פריז תש"ח. ירושלים תש"ל (מהדורת צילום).
***בן אברהם** - ענייני מוסר, חשבון נפש ומאמרים נגד הפילוסופיה.
## לקריאה נוספת
*הקדמת נכדו אפרים שטרן לספרו "בן אברהם".
*נתן אנשין, קהילות המבשר, ג' באייר תשע"ה.
* יורה חכימא, הוצאת תשע"ה.  בסוף הספר, יש תולדות המחבר.

## קישורים חיצוניים
*מסיביר למאה שערים,
*מיטן כח פון מסירות נפש, אידישע ליכט י"ד באב תשל"ד, היברובוקס 
* 

## הערות שוליים

קטגוריה:סלוצק: אישים
קטגוריה:ראשי ישיבה ליטאים במזרח אירופה
קטגוריה:ראשי ישיבה ישראלים
קטגוריה:רבנים חרדים ישראלים
קטגוריה:נטורי קרתא: אישים
קטגוריה:עולים בשנות ה-1950
קטגוריה:יהודים הקבורים בהר המנוחות
קטגוריה:ישראלים שנולדו ב-1901
קטגוריה:ישראלים שנפטרו ב-1961
בחזרה למחר

**בחזרה למחר** (באנגלית: **Tomorrowland**) הוא סרט הרפתקאות ומדע בדיוני של חברת וולט דיסני שיצא לאקרנים ב-22 במאי 2015. הסרט מבוסס במקור על האתר "ארץ המחר" הממוקם בפארקים של דיסני. את הסרט ביים בראד בירד, ומככבים בו ג'ורג' קלוני, יו לורי, בריט רוברטסון, ראפי קסידי, קתרין האן, טים מקגרו וקיגן-מייקל קיי.

## עלילה
קבוצת מדענים מחליטה ליישם את מיזמיהם הרחק מעיני הציבור, בעיר עתידנית ביקום אחר, המכונה "ארץ המחר". מתקני שיגור לארץ המחר טמונים במקומות שונים כגון מגדל אייפל ואטרקציית "ארץ המחר" בדיסנילנד, והגישה אליהם ידועה רק לאותם מדענים.

דרכם של המדענים לגייס חברים חדשים היא באמצעות אנדרואידים המסוגלים לאתר אנשים בעלי חשיבה מיוחדת, וכן בעזרת תגים, שכאשר המיועד נוגע בהם, הוא רואה הדמיה של ארץ המחר.

אחד המדענים, פרנק (ג'ורג' קלוני), גורש מארץ המחר בעקבות המצאה שלו שגרמה לשערורייה. יום אחד הוא פוגש נערה מרדנית בשם קייסי (בריט רוברטסון), ששמעה על ארץ המחר מפי ילדה מסתורית בשם את'נה (ראפי קסידי) באמצעות תג הדמיה. קייסי מגלה רצון עז להגיע לשם. פרנק מנסה להסביר לה שמדובר ברעיון שתם זמנו, אך משתכנע שלמעשה יש לה ייעוד מכריע גורל ושהיא חייבת להגיע לארץ המחר.

בתחילת הסרט ובסופו נראים פרנק וקייסי מספרים על הגעתם לארץ המחר. סיפורו של פרנק קצר, ואילו קייסי מוסיפה את סיפורה, המגולל את עלילת הסרט ממבטה.

## צוות שחקנים
*ג'ורג' קלוני - פרנק ולקר, מדען מבריק.
*בריט רוברטסון - קייסי ניוטון
*יו לורי - דייוויד ניקס, מנהיג וראש העיר של "ארץ המחר" והנבל הראשי של הסרט.
*ראפי קאסידי - את'נה
*קתרין האן - אורסולה
*טים מקגרו - אביה של קייסי, מהנדס בנאס"א
*קיגן-מייקל קיי
*ג'דדיה גודאייקר

## קישורים חיצוניים

* 

#### ביקורות
* 
* 
* 

קטגוריה:סרטי 2015
קטגוריה:סרטי הרפתקאות אמריקאיים
קטגוריה:סרטי מדע בדיוני אמריקאיים
קטגוריה:דיסני: סרטים
קטגוריה:סרטי בראד בירד
קטגוריה:סרטי מדע בדיוני מ-2015
קטגוריה:סרטי וולט דיסני
מבוך תירס

[שמאל|ממוזער|250px|מבוך תירס ב[בריטניה]]
[שמאל|ממוזער|250px|מבוך תירס ב[גרמניה, מעוצב כך שמהאוויר ניתן לראות דימויים מעולם הפיראטים.מבוכי תירס רבים מעוצבים בצורת דמויות.]]
שמאל|ממוזער|250px|מבוך תירס מבפנים
**מבוך תירס** הוא מבוך העשוי כולו משדה תירס אשר נכבשו בו שבילים בצורות שונות כדי ליצור את המבוך. מבוך התירס הראשון הוקם באנוויל שבפנסילבניה. מבוכי התירס הפכו לאטרקציית תיירים פופולרית בצפון אמריקה, והם מהווים מקור הכנסה נוסף לחוות חקלאיות, כאשר פעמים רבות הם משולבים עם אטרקציות נוספות כגון פינות חי, אזורי פיקניק ועוד. מבוכי תירס רבים מעוצבים בהשראת נושא או רעיון מסוים, וחלקם אף מעוצבים בדמותם של דמויות מפורסמות מסרטים ומספרים. רוב מבוכי התירס מסתיימים במרכז המבוך או מובילים אל היציאה אשר נמצאת בשולי המבוך. מבוך התירס הגדול ביותר נמצא בדיקסון שבקליפורניה.

## ראו גם
* מעגלי תבואה

## קישורים חיצוניים

## הערות שוליים

קטגוריה:תירס
תירס
קמפיין NOH8

**קמפיין NOH8**  (**No Hate**; בעברית: "**לא לשנאה**") הוא ארגון התנדבותי אמריקאי ששם לעצמו למטרה לקדם שוויון מגדרי, שוויון בנישואים וזכויות אדם.
ממוזער|לוגו הארגון

## היסטוריה
הארגון נוסד בשנת 2009 בידי הצלם אדם בוסקה ובן זוגו ג'ף פרשלי כתגובה ישירה לאישור "הצעה שמונה" בקליפורניה, חוק שהגדיר נישואים כבין גבר לאישה בלבד. השניים פתחו בקמפיין במסגרתו הצטלמו פעילים גאים וסלבריטאים כשפיהם חסום במסקנטייפ ועל לחייהם כתובות האותיות NOH8. שם הקמפיין הוא משחק מילים על הצעה שמונה (באנגלית: Proposition 8) שכונתה בידי מתנגדיה "הצעת השנאה" ("Proposition Hate"). תמונות הקמפיין פורסמו באתר הארגון, כמו גם ברשתות חברתיות שונות ובעולם הווירטואלי Second life.

הקמפיין נחל הצלחה מרובה והפך במהרה לוויראלי וקבוצות פעילים רבות ברחבי העולם פרסמו צילומים ברוחו.

## בישראל
ב-17 במאי 2013 לכבוד יום היום הבינלאומי נגד הומופוביה נפתח בארץ קמפיין NOH8 בשיתוף אגודת הלהט"ב, איגי - ארגון נוער גאה וארגוני להט"ב נוספים. בקמפיין השתתפו סלבריטאים, פעילים גאים וחברי כנסת, ביניהם נועה תשבי, רני רהב, לימור לבנת, מירי רגב ואחרים. הצילומים לקמפיין נערכו בברנוער בתל אביב.

## קישורים חיצוניים

* 

## הערות שוליים

קטגוריה:ארצות הברית: ארגוני להט"ב
גביע דייוויס 2011

**[[גביע דייוויס]] 2011** הייתה התחרות ה-100 במניין מאז ייסוד התחרות.

לתחרות נרשמו מעל ל-100 נבחרות. התחרות נערכה בחסות חברת BNP פריבה.

מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-בית עליון ו-3 תתי-בית תחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון.

נבחרת סרביה שהייתה מחזיקת הגביע הודחה בחצי הגמר. המשחק על התואר התקיים בין נבחרת ספרד לבין נבחרת ארגנטינה בסביליה. הוא הסתיים עם התוצאה 1:3 לטובת ספרד. בכך הם זכו בגביע בפעם החמישית.

## משחקי הבית העליון

### משחק הגמר

### העברות לקראת משחקי 2012
בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים:

* רוסיה, צ'כיה,אוסטריה וקרואטיה נותרו בבית העליון
* יפן, קנדה, איטליה ושווייץ עלו לבית העליון
* רומניה, צ'ילה, בלגיה והודו ירדו לבתים האזוריים

## ישראל בגביע דייוויס
בתחרות שנת 2011, נבחרת ישראל שיחקה בבית אירופה-1. במשחקה הראשון היא שובצה נגד נבחרת פולין.

בעקבות הניצחון נבחרת ישראל קיבלה זכות להתמודד על העלייה לבית העליון נגד נבחרת קנדה.

לאור ההפסד, נבחרת ישראל נותרה בבית אירופה-1 למשחקי 2012.

## קישורים חיצוניים

* אתר התחרות

קטגוריה:תחרויות טניס ב-2011
2011
2011
2011
2011
2011
2011
2011
2011
2011
2011
2011
2011
2011
אליפות אירופה בכדורגל נשים 2001

**אליפות אירופה בכדורגל נשים 2001**, הידועה גם בשם **יורו הנשים 2001**, היא אליפות אירופה בכדורגל נשים השמינית שארגנה אופ"א. הטורניר נערך בגרמניה מ-23 ביוני עד ה-7 ביולי 2001. אף על פי שנבחרה כמארחת, לא העפילה גרמניה באופן אוטומטי לטורניר, אלא נאלצה להשתתף עם יתר הנבחרות במשחקי המוקדמות שהחלו באוגוסט 1999.

במשחק הגמר נפגשו המארחת גרמניה (בפעם החמישית בתולדותיה) ושוודיה - בפעם הרביעית בתולדותיה והראשונה מאז 1995. בסיום המשחק, ניצחה גרמניה 0-1 משער זהב של קלאודיה מולר, וזכתה בתואר בפעם השלישית ברציפות. צמד החלוצות הגרמניות, מולר וסנדרה סמיזק, סיימו כמלכות השערים של הטורניר (3 כיבושים כ"א), ואילו האנה יונגברי השוודית זכתה בתואר השחקנית המצטיינת, אחרי שהובילה את השוודיות לגמר הטורניר.

## אצטדיונים
חמישה אצטדיונים, בחמש ערים שונות, נבחרו לארח את משחקי אליפות אירופה. משחק הפתיחה של הטורניר נערך בארפורט, ומשך כ-10,252 צופים. אצטדיונים אלו ארחו בסך הכל 15 משחקים במסגרת הטורניר. שני חצאי הגמר ומשחק הגמר נערכו בדונאוסטדיון שבאולם, ומשכו קהל משכולל של 37,524 איש.

## שלב הבתים
### בית א'

### בית ב'

## שלב הנוק-אאוט

### חצי הגמר

----

### הגמר

## כובשות השערים
**3 שערים**
* 20px קלאודיה מולר (גרמניה)
* 20px סנדרה סמיזק (גרמניה)
**2 שערים**
* 20px פטריציה פאניקו (איטליה)
* 20px בטינה ויגמן (גרמניה)
* 20px מארן מיינרט (גרמניה)
* 20px גיטה קרוג (דנמרק)
* 20px דאגני מלגרן (נורווגיה)
* 20px מרינט פישון (צרפת)
* 20px האנה יונגברי (שוודיה)

## קישורים חיצוניים
* האתר הרשמי של אליפות אירופה 2001

קטגוריה:אליפויות אירופה בכדורגל נשים
קטגוריה:תחרויות כדורגל ב-2001
קטגוריה:תחרויות כדורגל בגרמניה
קטגוריה:2001 בגרמניה
דזירה אח'וואן

**דזירה אח'וואן** (אקוואן), (באנגלית: **Desiree Akhavan**, בפרסית: دزیره اخوان; נולדה ב-27 בדצמבר 1984) היא שחקנית, תסריטאית ובמאית קולנוע אמריקאית.

## קריירה
דזירה עשתה את סרטה הקצר הראשון, Two Drink Minimum, בזמן שלמדה קולנוע בלונדון. וכשחזרה לארצות הברית כתבה וביימה את הסרט הקצר Nose Job ("ניתוח אף").

בשנת 2011 יצרה יחד עם בת זוגה, אינגריד יונגרמן, את סדרת הרשת הפופולרית "The Slope", העוקבת אחר זוג לסביות המתגוררות בברוקלין. בשנת 2014 הוקרן בהקרנת בכורה בפסטיבל סאנדנס סרט הביכורים של דזירה באורך מלא, "התנהגות הולמת". הסרט זכה להצלחה רבה, ובעקבותיו הזמינה אותה לינה דנהאם לשחק בסדרת הטלוויזיה "בנות".

בשנת 2018 ביימה וכתבה את הסרט הבריטי-אמריקאי "החינוך הרע של קמרון פוסט", בכיכובה של קלואי גרייס מורץ. הסרט הוא מבוסס על ספר באותו שם משנת 2012.

ב-2018 החלה לככב בסדרה הקומית "הביסקסואלית", אותה גם יצרה, כתבה וביימה.

## חיים אישיים
דזירה נולדה בארצות הברית לזוג הורים איראנים. היא ביסקסואלית.

## פילמוגרפיה

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:במאיות קולנוע אמריקאיות
קטגוריה:תסריטאיות קולנוע אמריקאיות
קטגוריה:במאיות טלוויזיה אמריקאיות
קטגוריה:במאיות קולנוע איראניות
קטגוריה:תסריטאי קולנוע איראנים
קטגוריה:במאים להט"בים
קטגוריה:ביסקסואליות אמריקאיות
קטגוריה:אמריקאים ממוצא איראני
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
ג'ון הג'יהאדיסט

**מוחמד אֶמוואזי** (נולד בשם **מוחמד ג'אסם עבד אל-כרים עוליאן א-ט'פירי**, בערבית: **محمد جاسم عبد الكريم عليان الظفيري**; 18 באוגוסט 1988 – 12 בנובמבר 2015) היה טרוריסט בריטי יליד כווית ממוצא עיראקי, המוכר בכינויו "**ג'ון הג'יהאדיסט**" (Jihadi John). פעיל ארגון המדינה האסלאמית שהתפרסם בהופעותיו בסרטוני וידאו שהפיץ הארגון באינטרנט, ובהם ערף ראשים של שבויי הארגון, בהם עיתונאים מכל העולם. אמוואזי היה חבר בתא טרור של המדינה האסלאמית, אותו כינו בני ערובה לשעבר "הביטלס" , מכיוון שלכל חברי החוליה היו מבטאים בריטיים.

המבטא הבריטי הכבד, שהיה מאפיין בולט שלו, אף הפך אותו בעיני התקשורת המערבית לאחד מסמלי הגיוס של אזרחים מערביים לארגון המדינה האסלאמית.

בין קורבנותיו המפורסמים היו העיתונאים ג'יימס פולי, סטיבן סוטלוף, דייוויד קאות'ורן היינס, קנג'י גוטו ואלן הנינג.

## ביוגרפיה
אמוואזי נולד ב-1988 בכווית למשפחה ממוצא עיראקי, הוא היה הבכור מבין 5 אחים, משפחתו עברה לממלכה המאוחדת ב-1994 והתיישבה במערב לונדון, כשאמוואזי היה בן שש. הוא למד בבית הספר היסודי סנט מרי מגדלנה, ולאחריו בבית הספר התיכון האריס סנט ג'ונס ווד . ב-2006 החל ללמוד מנהל עסקים ומערכות מידע באוניברסיטת וסטמינסטר, ולאחר סיום לימודיו עבד כאיש מכירות בחברת טכנולוגיית מידע בכווית.

עם פרסום סרטוניו, הפך "ג'ון" למבוקש מצד הסקוטלנד יארד, ה-MI5 וה-FBI. קושי מרכזי באיתור זהותו של "ג'ון" היה העובדה כי הוא התכסה כולו בבגדים שחורים, אשר כיסו גם את פניו. ב-20 בספטמבר 2014 אישר הסנאט של ארצות הברית פרס של 10 מיליון דולרים על מידע שיוביל ל"ג'ון". באותו החודש ראש ממשלת בריטניה דייוויד קמרון וראש ה-FBI ג'יימס קומי חשפו כי זהותו של "ג'ון" מוכרת להם, אך לא חשפו אותה. גם מזכיר המדינה של ארצות הברית, ג'ון קרי כינה את אמוואזי "פחדן מאחורי מסכה", מלבד קרי גם האדמירל אלן ווסט , לשעבר שר הביטחון והמלחמה בטרור  בבריטניה אמר כי הוא "אדם מת מהלך" אשר "ייצוד" כמו אוסאמה בן לאדן (בן לאדן חוסל ב-2011 במהלך מבצע חנית נפטון).

בתחילת 2015 סברו בתקשורת העולמית כי ג'ון הוא ראפר בריטי בשם "עבד אל-מאג'ד עבד אל-בארי", אך מאוחר יותר דווח ב-BBC כי מדובר במוחמד אמוואזי, אזרח בריטי אשר היה מוכר לשירותי הביטחון הבריטיים, שאף נעצר על ידם ביוני 2010. העיתון וושינגטון פוסט פרסם ידיעה דומה. במרץ 2015 דווח כי אמו של אמוואזי זיהתה את קולו מהסרטונים, למרות הכחשת אביו, עוד באותו החודש פורסמה ידיעה בסאנדיי טיימס בה התנצל אמוואזי בפני משפחתו על "הבעיות והצרות שגרמו גילוי זהותו", המסר לעיתון הועבר באמצעות צד שלישי שזהותו לא פורסמה.

באוגוסט של אותה שנה פרסם אמוואזי סרטון בו חשף את פניו. בסרטון, שפורסם במייל און סנדיי, הוא איים כי הוא "מבטיח לשוב לבריטניה ולכרות ראשים".

## חיסולו
אמוואזי חוסל בתקיפה אווירית ממוקדת שביצעה ארצות הברית בסיוע כוחות קומנדו בריטיים ב-12 בנובמבר 2015 במחוז א-רקה שבסוריה. הידיעה על מותו אושרה על ידי המדינה האסלאמית בינואר 2016.

ראש ממשלת בריטניה, דייוויד קמרון הצהיר כי ארצות הברית ובריטניה "פעלו מסביב לשעון" כדי לעקוב אחר מיקומו של אמוואזי וטען כי התקיפה הייתה "פעולה של הגנה עצמית".

## הערות שוליים

קטגוריה:טרוריסטים
קטגוריה:המדינה האסלאמית: אישים
קטגוריה:כוויתים
קטגוריה:פעילי טרור שנהרגו בידי ארצות הברית
קטגוריה:בריטים ממוצא עיראקי
קטגוריה:בריטים שנולדו ב-1988
קטגוריה:בריטים שנפטרו ב-2015
ניקול פטינה

**ניקול פטינה** (בצרפתית: **Nicole Petignat**; נולדה ב-27 באוקטובר 1966) היא שופטת כדורגל לשעבר ממוצא שווייצרי. פטינה היא האישה הראשונה בהיסטוריה שניהלה משחק במסגרת מפעלי אופ"א.

## חייה
פטינה נולדה ב-1966 בקנטון ז'ורה, ובשנת 1983 החלה לקחת קורסים בבוררות. מהר מאוד היא עלתה בסולם הדרגות, עד אשר הגיעה לשיפוט בליגת העל השווייצרית לגברים. באותם ימים, הייתה פטינה לאחת הנשים היחידות ששפטו בליגות גברים מקצועניות, כאשר גם הבונדסליגה האוסטרית הייתה תחת שיפוטה.

בקיץ 1997, נבחרה פטינה לשפוט את משחק חצי הגמר בין שוודיה לגרמניה במסגרת אליפות אירופה לנשים. בטורניר עצמו היא זכתה לשפוט בעוד משחק אחד - גרמניה נגד נורווגיה בשלב הבתים.

אל הגביע העולמי שנערך בארצות הברית ב-1999, הגיעה פטינה כאחת השופטות הבולטות בעולם. במהלך הטורניר היא שפטה בארבעה משחקים, כולל משחק הגמר בין ארצות הברית וסין. משחק זה נחשב עד היום למשחק כדורגל הנשים הכי נצפה מאז ומעולם - נכחו בו 90,185 צופים. במהלך דו-קרב בעיטות העונשין בסיום הגמר, טעתה פטינה בשיפוטה כאשר לא פסלה את השוערת האמריקאית, בריאנה סקארי, לאחר שהאחרונה זזה מקו השער במהלך הבעיטה של יריבתה הסינית.

שנה לאחר מכן, היא שפטה בטורניר הכדורגל האולימפי שנערך בסידני, וב-2001 התכבדה לשפוט את גמר אליפות אירופה לנשים, שהפגיש את גרמניה ושוודיה. בכך הייתה פטינה לשופטת הראשונה ששפטה גם בגמר גביע העולם לנשים וגם בגמר אליפות אירופה לנשים.

ביולי 2003, הודיעה אופ"א כי פטינה תשפוט את משחק מוקדמות גביע אופ"א בין א.י.ק סולנה השוודית לפיילקיר האיסלנדית. ב-14 באוגוסט נערך המשחק, ופטינה הייתה לשופטת הראשונה שניהלה משחק במסגרת מפעליה של אופ"א. מאוחר יותר באותה שנה, שפטה פטינה בגביע העולם השני שלה.

באליפות אירופה שנערכה ב-2005 באנגליה, היא שפטה בשני משחקים, כולל זה של המארחת נגד שוודיה. שנתיים לאחר מכן, הוזמנה פטינה לשפוט בפעם השלישית בטורניר גביע העולם. היא שפטה בשלושה משחקים במהלך הטורניר, ובסך הכל זכתה לנהל עשרה משחקים במסגרת גביע העולם (שיא עולמי).

במאי 2007 זכתה פטינה לשפוט בגמר הגביע השווייצרי, בין פ.צ. בזל ללוצרן, ובהישג זה הגיעה לרגע השיא בקריירה המקומית שלה. בדצמבר 2008, הודיעה על פרישתה משיפוט, כשלזכותה 91 משחקים בליגה העל השווייצרית. היא חיה כיום בקנטון ציריך, ועוסקת בעיסוי.

## קישורים חיצוניים

## הערות שוליים

קטגוריה:שופטות כדורגל
קטגוריה:שופטי כדורגל
קטגוריה:שווייץ: אישים בספורט
קטגוריה:שווייצריות שנולדו ב-1966
קטגוריה:שווייצרים שנולדו ב-1966
חד-צלע חלק

**חד-צלע חלק**, (שם מדעי: *Compsobuthus levyi, *מכונה בטעות בשם הלא-רשמי "חד-צלע דרומי") הוא עקרב נפוץ וקטן יחסית, מסוג חד-צלע, שגודלו עד כ-4 סנטימטרים (נקבות בוגרות), וצבעו הכללי צהוב. שם הסוג, "חד-צלע", נובע משלושה רכסים בולטים המסתיימים בחודים, מעין צלעות, על גבו של העקרב. את שמו המדעי קיבל ברוויזיה משנת 2012, על שמו של חוקר העכבישנים גרשם לוי.

## מקומות חיות ותפוצה
חד-צלע חלק נפוץ בישראל, בסיני, ובירדן.

תפוצתו של חד-צלע חלק בישראל משתרעת בדרום הארץ ובמזרחה, באזורים מדבריים ולמעט שטחי חולות. בטבע שוכן תחת אבנים קטנות עד בינוניות ובקירות אבן.

## עקיצה
עקיצתו של עקרב זה אינה מסוכנת לאדם, עם זאת - ראוי שלא להקל בו ראש - וככל עקרב אחר, עקיצתו עשויה לגרום לתגובה אלרגית. מדובר בעקרב רגוע יחסית הממעט לעקוץ, אך תנועתו מהירה וכך גם עשויה להיות עקיצתו. ככלל, עקיצתו אינה מכאיבה בהרבה מעקיצת דבורת הדבש, ומסתכמת בדרך כלל בכאב מקומי, המותיר לאחריו עקצוץ שחולף בדרך כלל לאחר מספר שעות. עקרב זה אינו מרבה לחדור למגורי אדם.
## קישורים חיצוניים

קטגוריה:עקצניים
קטגוריה:ארץ ישראל: עקרבאים
קרב באש-אפאראן

**קרב באש אפאראן** (בארמנית: **Բաշ Աբարանի ճակատամարտ** - באש אפאראן צ'ַקטַמַראט, בהיגוי ארמני מערבי **באש אבאראן**, בטורקית: **Baş-Abaran Muharebesi**) היה קרב, חלק מהמערכה בקווקז במלחמת העולם הראשונה שהתנהל ב-23 - 29 במאי 1918 בקרבת היישוב באש אפאראן, בימינו אפאראן בארמניה בין הצבא העות'מאני לכוחות הסדירים הארמנים. במהלך הקרב נהדפו הטורקים צפונה מבאש-אפאראן. ניצחונות הארמנים בקרבות סרדראפאט, קאראקיליסה ובאש אפאראן עצרו את הפלישה העות'מאנית לארמניה המזרחית וסללו את הדרך להקמת הרפובליקה הדמוקרטית הארמנית קצרת הימים.

במהלך הקרבות בסרדראפאט החליטה המפקדה הטורקית לשלוח לבאש-אפאראן את הדיוויזיה ה-9 בפיקודו של אסד פאשה (במסגרת הארמייה השלישית העות'מאנית בראשות הגנרל והיפ פאשה) על מנת להתקיף את העיר ירוואן מצפון וליפול בעורף הכוחות הארמנים שיצאו למתקפת נגד על בצבא הטורקי בארמביר (סרדראפאט). על מנת לשבש תוכניות אלה האיצה המפקדה הארמנית מחזית סרדראפאט אל כיוון נפת באש-אפאראן כוח של 6000 לוחמים בפיקודו של דרסטמאט קאנאיאן (דרו).

ב-17–21 במאי 1918, באווירת האימה שנוצרה מהציפייה להתקרבות הפולשים העות'מאנים, לפי הוראתו של ארם מנוקיאן, נציג המועצה הלאומית הארמנית בירוואן, ארסן טר-פוגוסיאן, סרדק ג'לליאן והכומר אובאנס טר-מינסיאן, גויסו ואומנו האיכרים המקומיים להגנה עצמית. 
ב-21 במאי 1918 10,000 חיילים עו'תמאנים בפיקודם של אסד פאשה וכזים פאשה, מלווים במיליציות כורדיות מוסלמיות ואחרות (3000 אנשים) תקפו בכיוון ירוואן. ביומיים וחצי הראשונים הם נתקלו בבאש אפאראן בהתנגדות יעילה של המקומיים. ב-22 במאי טר-פוגוסיאן הכין לחיילי האויב מארב מוצלח בגשר על יד הכפר מיראק. בינתיים הגיע לאזור הכוח הצבאי הסדיר של דרו. אחד משלושת המרכיבים של המתקפה העות'מאנית, הרגימנט 3 של הדיוויזיה הקווקזית 11 ירד מכיוון חמאמלו (ספיטאק של ימינו). בקניון באש-אפאראן, כשלוש שעות הליכה מירוואן, הוא פגש כוח ארמני נוסף של 1000 רובאים תחת פיקודו של מובסס סיליקיאן. 
אחרי שלושה ימי קרבות קשים, ב-25 במאי יצאו הארמנים בפיקודו של דרו, ובתמיכת סיליקיאן, למתקפת-נגד. ב-29 במאי נסוגו העות'מאנים צפונה אל חמאמלו. החיילים הארמנים קיבלו סיוע חשוב גם מאנשי מיליציה של כורדים יזידים בפיקודו של ג'נגיר-אגא.

## קישורים חיצוניים

*Yalçın Murgul, "Baku Expedition of 1917–1918: A Study of the Ottoman Policy towards the Caucasus", Master’s Thesis, 2007, Department of History Bilkent University, p. 55
*א. סרגסיאן - הקרב באש-אראפאן באתר "רצח העם הארמני" ברוסית, המכון ללימודים ארמניים, אוניברסיטת ירוואן

## הערות שוליים

קטגוריה:מלחמת העולם הראשונה: קרבות
קטגוריה:מלחמת העולם הראשונה: 1918
ענבל דרור

**ענבל דרור** (לשעבר **ענבל קליין**) (נולדה ב-2 באפריל 1977) היא סופרת, עיתונאית, עורכת ומומחית מדיה חברתית ישראלית.

## רקע
דרור נולדה בהרצליה בשם ענבל ביטרמן, גדלה בבאר שבע והיא בוגרת התיכון הישראלי למדעים ולאמנויות בירושלים.

### קריירה
בין השנים 2002 ל-2005 שימשה דרור כעורכת הראשית של אתר הירחון על השולחן וכעורכת וכותבת בגרסה המודפסת שלו.

במקביל לעבודתה בעל השולחן פרסמה דרור בין השנים 2002 ל-2004 טור שבועי בערוץ האוכל של האתר ynet תחת שם העט **איילת בן יוסף**. בטור פרסמה דרור בין השאר מתכונים שאוגדו בשנת 2007 לספר הבישול "גג חמישים שקל" שיצא בהוצאת ידיעות אחרונות.

ב-2004 החלה דרור לכתוב במגזין G של עיתון גלובס, וב-2006 הייתה מעורבת בהקמת מגזין המסעדנות Zed בו שימשה כעורכת ראשית, והמשיכה בתפקידה גם לאחר שהמגזין נמכר לקבוצת zap group ששינתה את שמו ל-Rest.

בין השנים 2007 ל-2010 ערכה דרור את מדור האוכל של שבועון Time Out תל אביב ובמקביל (2006 עד 2011) שימשה כמנהלת התוכן של אתר "בישולים" של חברת אסם.

בשנת 2010 הקימה דרור משרד יחסי ציבור בשם "קליין תקשורת", שהיה אחד ממשרדי יחסי הציבור הראשונים בישראל שהתמחו בפעילויות יחסי ציבור באמצעות שימוש במדיה החברתית באמצעות שיתוף פעולה עם בלוגרים. בשנת 2013 חברה דרור למיטל גלם-וולק והשתיים הקימו את "פטל תקשורת", משרד יחסי ציבור המתמחה בשימוש במדיה חברתית בתחום המזון.

בשנת 2017 נסגר משרד "פטל תקשורת" ודרור מונתה כמנהלת המדיה החברתית בקבוצת שסטוביץ.

## חיים אישיים
דרור מתגוררת בתל אביב ולה שתי בנות.

## קישורים חיצוניים
* 

## הערות שוליים

קטגוריה:בוגרות התיכון הישראלי למדעים ולאמנויות (ירושלים)
קטגוריה:בוגרי התיכון הישראלי למדעים ולאמנויות (ירושלים)
קטגוריה:יחצ"ניות ישראליות
קטגוריה:סגל ynet
קטגוריה:עורכות כתבי עת ישראליות
קטגוריה:עורכי כתבי עת ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות שנולדו ב-1977
קטגוריה:ישראלים שנולדו ב-1977
שרוד בראון

**שרוד קמפבל בראון** (באנגלית: **Sherrod Campbell Brown**; נולד ב-9 בנובמבר 1952) הוא פוליטיקאי אמריקאי מהמפלגה הדמוקרטית, שכיהן כסנאטור מטעם מדינת אוהיו מאז ינואר 2007 ועד ינואר 2025.

## ביוגרפיה
בראון נולד במנספילד, אוהיו, לאמילי לבית קמפבל ולד"ר צ'ארלס בראון, אשר היה רופא במקצועו. הוא נקרא על שם סבתו מצד אמו. הוא למד לתואר ראשון למחקרים רוסיים באוניברסיטת ייל בשנת 1974. לאחר מכן למד לתואר שני בממשל ציבורי וכן לתואר שני בחינוך באוניברסיטת המדינה של אוהיו, בשנים 1979–1981. עוד לפני כן נבחר לשרת בבית הנבחרים של מדינת אוהיו, מ-1974 ועד 1982. בשנתו האחרונה שם נבחר למזכיר המדינה של אוהיו, כשהביס את יריבו הרפובליקני. ב-1986 נבחר מחדש, אך ב-1990 הפסיד ליריבו הרפובליקני בוב טאפט.

בשנת 1992 עבר להתגורר בלוריין, עיר הנמצאת מערבית לקליבלנד, וזכה בפריימריז הדמוקרטים למושב פתוח עבור הבחירות לבית הנבחרים של ארצות הברית, על ייצוג של המחוז ה-13 של אוהיו, המייצג את הפרברים המערביים והדרומיים של קליבלנד. הוא הביס בקלות את יריבו הרפובליקני ונבחר שוב 6 פעמים, כאשר כיהן כחבר בית הנבחרים בשנים 1993–2007. ב-2005 החליט להתמודד לסנאט.

בבחירות לסנאט בנובמבר 2006 הביס את הסנאטור הרפובליקני המכהן זה שתי כהונות, מייק דה ויין. הוא נבחר מחדש בשנת 2012 לכהונה שנייה, כשהביס את ראש מחלקת האוצר של מדינת אוהיו, היהודי ג'וש מנדל, מקורבו של שלדון אדלסון. נבחר מחדש לכהונה שלישית בשנת 2018.

בסנאט בראון כיהן כיו"ר תת-הוועדה החקלאית לרעב, תזונה ומשקים משפחתיים, וכן כיו"ר התת-וועדה הבנקאית למדיניות כלכלית. הוא היה גם חבר בוועדה למסחר, בוועדה לענייני חיילים משוחררים ובוועדת האתיקה של הסנאט של ארצות הברית. בשנת 2015 הפך לדמוקרט הבכיר ביותר בוועדה לבנקאות, דיור ועניינים עירוניים. עמדותיו הן ליברליות. כך למשל, הוא התנגד למלחמת עיראק ותומך בנישואים חד-מיניים. בראון התמודד בבחירות שנערכו בסנאט בשנת 2024, אך הפסיד לברני מורנו.

הוא נשוי לקוני שולץ ולזוג 4 ילדים.

## קישורים חיצוניים

* 

* 
* שרוד בראון באתר הסנאט של ארצות הברית
* 

## הערות שוליים

קטגוריה:אמריקאים ילידי אוהיו
קטגוריה:בוגרי אוניברסיטת ייל
קטגוריה:בוגרי אוניברסיטת המדינה של אוהיו
קטגוריה:חברי הסנאט של ארצות הברית מאוהיו
קטגוריה:חברי בית הנבחרים של ארצות הברית מאוהיו
קטגוריה:חברי האספה הכללית של אוהיו
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:מזכירי המדינה של אוהיו
קטגוריה:סנאטורים חברי המפלגה הדמוקרטית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-113 של ארצות הברית
קטגוריה:אמריקאים שנולדו ב-1952
ססתיק מרובע

**סַסְתִיק מְרֻבַּע** (שם מדעי: *Amicta quadrangularis*) הוא מין של עשים ממשפחת הססתיקיים.

תיק הזחל מיוחד בצורתו התיבתית, עם ארבע דפנות הבנויות מגבעולים יבשים שהזחל חתך לאורכים שווים והדביק בזוויות ישרות.
ללא|ממוזער|זחל ססתיק מרובע במדבר יהודה

## לקריאה נוספת
* עזריה אלון (עורך), אנציקלופדיית "החי והצומח של ארץ ישראל", משרד הביטחון – ההוצאה לאור, החברה להגנת הטבע, 1989; כרך 3 - חרקים, הערך "ססתיק מרובע", עמ' 260

## קישורים חיצוניים

קטגוריה:ססתיקיים
קטגוריה:ארץ ישראל: פרפראים
יסמין לוי (עיתונאית)

**יסמין לוי** (נולדה ב-25 במרץ 1975) היא אשת תקשורת העוסקת בתרבות האינטרנט, עיתונאית וסופרת ישראלית.

## ביוגרפיה
לוי נולדה בסן פרנסיסקו, קליפורניה. היא בתם של דוד לוי, מהנדס שדות תעופה ואיש עסקים, והשחקנית ברכה נאמן. סיימה קורס קופירייטינג ב-ACC תרצה גרנות ותואר בתקשורת וניהול מהמסלול האקדמי המכללה למנהל.

החלה את דרכה ככתבת בשבועון "רייטינג" בעריכת יובל נתן. השתתפה במספר תוכניות על סלבריטאים ב"ערוץ הבידור".

כתבה את המדור "שליחות קטלנית" במוסף "7 ימים" של "ידיעות אחרונות", והפכה למראיינת בתחומי התרבות והבידור במוסף. 

לאחר שבע שנים במוסף "7 ימים", עברה לוי לפעול באינטרנט. היא בעלת האתר "מיס טומורו" ומפרסמת בו פוסטים אישיים המלווים בצילומים.

ב-2014 פרסמה את הרומן העתידני "נטופיה" שכתבה עם בן זוגה דאז, גל מור, ויצא לאור בהוצאת ידיעות ספרים. הספר הוא רומן דיסטופי על רשת חברתית מתקדמת שמתנהלת באמצעות מחשבות. באותה שנה ערכו לוי ומור קמפיין מימון המוני לתרגום "נטופיה" לאנגלית שהסתיים בהצלחה. הספר הפך באמזון לרב-מכר בקטגוריית "סייבר פאנק".

בשנים 2014–2016 כיהנה בתפקיד סגנית העורך הראשי באתר "חורים ברשת". העורך הראשי והבעלים הוא גל מור.

ב-2016 החלה לוי לעבוד כמשנה לעורכת הראשית באתר "סלונה".

ב-2020 פתחה לוי באתר "הארץ" את הבלוג "פוסט מורטם", שבו היא מפרסמת טור דעה שבועי. בשנת 2021 החלה לכתוב באתר ביקורות טלוויזיה, בעיקר של משדרי חדשות.

## קישורים חיצוניים

* יסמין לוי, באתר "חורים ברשת"
* 
* 

קטגוריה:פעילות אינטרנט ישראליות
קטגוריה:סופרות ישראליות
קטגוריה:סופרים ישראלים
קטגוריה:סגל רייטינג
קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרות המסלול האקדמי המכללה למינהל
קטגוריה:בוגרי המסלול האקדמי המכללה למינהל
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:ישראליות שנולדו ב-1975
קטגוריה:ישראלים שנולדו ב-1975
ילדי סנטר

**ילדי סנטר** הוא כינוי סלנג ישראלי אשר נמצא בשימוש מהעשור הראשון של המאה ה-21, לתת-תרבות של נערים ונערות משלהי דור ה-Y ומדור ה-Z שנוהגים להסתובב בדיזנגוף סנטר בתל אביב.

## מאפיינים
ילדי הסנטר נוהגים להסתובב לרוב בקבוצות של בני ובנות עשרה בקניון דיזנגוף סנטר, המשמש להם מקום למפגשים חברתיים, בו הם מתיישבים בפינות שונות ומבקרים בחנויות אופנה אלטרנטיבית הנמצאות בקניון. הם רואים את דיזנגוף סנטר כמקום מפגש ייחודי בו הם יכולים לפגוש ילדים בעלי תחומי עניין משותפים להם, ושמאופיין ברמת פתיחות וקבלת השונה גבוהה יותר.

ילדי הסנטר מחולקים לשלושה סוגים עיקריים:
* הסוג הראשון נוהג לאמץ מאפיינים של תרבויות הדארק (בעיקר של תת-תרבות האימו). הם לרוב שומעים סגנונות מוזיקה המאופיינת עם תרבות הדארק, דוגמת הבי מטאל, הארד רוק או הארדקור פאנק, לובשים בגדים שחורים או/עם צבעים צעקניים, נוהגים להאריך שיער ולצבוע אותו לצבעים שאינם טבעיים, לענוד מספר רב של פירסינג ולהתאפר באיפור עמוס. קיימת סטיגמה על סוג זה המעניקה לו מאפיינים דיכאוניים.
* הסוג השני התפתח בתקופה מאוחרת יותר. קבוצה זו לרוב מתלבשת בצורה צבעונית ועליזה, המושפעת מאפנת ההרג'וקו היפנית וצובעת את שיערה. רבים מהם משתייכים ו/או תומכים בקהילת הלהט"ב, ולוקחים חלק בפאנדומים של אנימה, מנגה ומשחקי מחשב המושפעים מהתרבות היפנית. רבים מהם נוהגים ליצור תחפושות לדמויות אנימה ומנגה שונות (קוספליי).
* הסוג השלישי מזוהה עם קהילת הגיקים והפאנפיפול, המתעניינת במדע בדיוני, פנטזיה ומשחקי תפקידים. בין הפאנדומים המצויים אצלם נמצאים סדרות הספרים הארי פוטר ופרסי ג'קסון, סרטי מלחמת הכוכבים והיקום הקולנועי של מארוול.

רבים מילדי הסנטר מזדהים עם קהילת הלהט"ב ולובשים פרטי לבוש בעלי סמלים שונים של קהילה זו.

קבוצות מסוימות של נערי סנטר נהגו בעבר להשחית רכוש בדיזנגוף סנטר, עד שבשנת 2009 הנהלת המקום הגבירה את האבטחה והחלה לנקוט צעדי מנע כנגדם. לאחר צעדים אלו, נערים רבים המזוהים כילדי סנטר התלוננו על כך שההנהלה לא מאפשרת להם להיכנס למקום בגלל לבושם ויוצרת אפליה על רקע אופנתי, דבר שההנהלה הכחישה.

קיים מנהג להיפגש מדי שבוע בימי חמישי בקניון דיזנגוף סנטר. חלקם מגיעים גם לאירועים כמו פסטיבל אייקון וקומיקונים שונים.

ילדי הסנטר נוהגים לקיים פגישות על הגג של הסנטר, ואף נוספה אבטחה על מנת למנוע אירועי התאבדות.

## ראו גם
* פריק (סלנג)

## קישורים חיצוניים
* 

## הערות שוליים

קטגוריה:סלנג עברי
קטגוריה:תת-תרבויות
קטגוריה:נוער בישראל
קטגוריה:דיזנגוף סנטר
קטגוריה:תופעות אינטרנט ישראליות
כיכר פרשרן

**כיכר פרשרן** (בסלובנית: **Prešernov trg**) היא הכיכר העירונית המרכזית בליובליאנה, בירת סלובניה. מיקומה של הכיכר בלב העיר העתיקה הופך אותה לנקודת מפגש חשובה, בה נערכים פסטיבלים, בהם הקרנבל של ליובליאנה, קונצרטים, אירועי ספורט ואירועי מחאה. הכיכר והאזור סביבה סגורים לתנועת כלי רכב.
## המבנה
ממוזער|פסלו של פרנצה '''פְּרֶשֶׁרֶן''' בכיכר הנושאת את שמו
כיכר פרשרן, הממוקמת על גדת נהר הליובליאניצה, נקראת על שמו של המשורר הלאומי של סלובניה, פרנצה פרשרן, אשר מונצח גם על ידי פסל ארד גדול ממדים בדמותו, המוצב בתחומי הכיכר.

צורתה של הכיכר היא כשל משפך, וממנה יוצאים מספר רחובות לכיוונים שונים. בדרומה של הכיכר, מחבר אותה הגשר המשולש, העובר מעל נהר הליובליאניצה, עם רחוב סטריטאר (Stritarjeva ulica) המוביל לכיוון בית העירייה, למרגלות טירת ליובליאנה. רחוב צ'ופ (Čopova ulica), בין הרחובות המסחריים העיקריים של העיר, יוצא מהכיכר לכיוון צפון-מערב. רחוב מיקלושיץ' (Miklošičeva cesta) יוצא מהכיכר צפונה לכיוון תחנת הרכבת המרכזית של ליובליאנה, ולאורכו מספר בניינים ידועים הבנויים בסגנון הזצסיון הווינאי. רחוב וולף (Wolfova ulica) מוביל מהכיכר מערבה ומתחבר לכיכר הקונגרס, כיכר מרכזית נוספת בעיר.
מצדה המזרחי של הכיכר יוצא רחוב טרובאר (Trubarjeva ulica) הציורי, ומוביל לכיוון גשר הדרקון שהוקם לזכר קיסר אוסטרו-הונגריה פרנץ יוזף הראשון. בנוסף מתחברת לכיכר טיילת לאורך גדת נהר הליובליאניצה.

הכיכר קיבלה את מראה הנוכחי במאה ה-17, עת הוקמה כנסיית הבשורה הפרנציסקנית, הבנויה בסגנון הבארוק והיא המבנה המוכר ביותר בתחומה. במאה ה-19 הפך צומת הדרכים שהיה במקום לכיכר סלולה. לאחר רעידת האדמה שהתרחשה בעיר בשנת 1895, חודשה הכיכר, ובניינים עתיקים רבים מימי הביניים אשר ניזוקו ברעידה, הוחלפו על ידי בתי פאר ברוח התקופה.

## גלריה

Ljubljana_Pre%C5%A1eren_Square_from_the_Castle.JPG|מראה הכיכר ממרומי טירת ליובליאנה
Ljubljana_view_1856.jpg|כיכר פרשרן כפי שנראתה ב-1856
Preseren square from Stritar str.jpg|כיכר פרשרן והגשר המשולש, כפי שנראים מכיוון רחוב סטריטאר


## קישורים חיצוניים

קטגוריה:ליובליאנה
פרשרן
גביע דייוויס 2012

**[[גביע דייוויס]] 2012** הייתה התחרות ה-101 במניין מאז ייסוד התחרות.

לתחרות נרשמו מעל ל-100 נבחרות. התחרות נערכה בחסות חברת BNP פריבה.

מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-בית עליון ו-3 תתי-בית תחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון.

המשחק על התואר התקיים בין נבחרת ספרד לבין נבחרת צ'כיה בפראג. הוא הסתיים עם התוצאה 2:3 לטובת צ'כיה. בכך הם זכו בגביע בפעם השנייה.

## משחקי הבית העליון

### משחק הגמר

### העברות לקראת משחקי 2013
בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים:

* קזחסטן, גרמניה,קנדה, איטליה ושווייץ נותרו בבית העליון
* ישראל, בלגיה וברזיל עלו לבית העליון
* יפן, שוודיה ורוסיה ירדו לבתים האזוריים

## ישראל בגביע דייוויס
בתחרות שנת 2012, נבחרת ישראל שיחקה בבית אירופה-1. במשחקה הראשון היא שובצה נגד נבחרת פורטוגל.

לאור הניצחון הנבחרת עלתה למשחק התמודדות על העלייה לבית העליון נגד יפן.

בעקבות הניצחון, נבחרת ישראל עלתה לבית העליון למשחקי 2013.

## קישורים חיצוניים

* אתר התחרות

קטגוריה:תחרויות טניס ב-2012
2012
2012
2012
2012
2012
2012
2012
2012
2012
2012
2012
2012
בית הקברות של המושבה האמריקאית בהר הצופים

**בית הקברות של המושבה האמריקאית בהר הצופים** הוא בית קברות קטן הממוקם בגן הלאומי והאוניברסיטאי ע"ש טבצ'ניק במורדותיו הדרומיים של הר הצופים, בשטח האוניברסיטה העברית בירושלים. בסמוך אליו נמצא בית הקברות של משפחת בנטוויץ'. 

בית הקברות בנוי בצורת שביל ישר שבשני צידיו שורות קברים, ועליהם מצבות קטנות הנושאות את שמות הנפטרים ובנויות בצורת עמודים קטועים. בית קברות נוסף של המושבה האמריקאית בירושלים נמצא בהר ציון.

## קישורים חיצוניים

* בית הקברות של המושבה האמריקאית בהר הצופים באתר "אהבת ירושלים"
* מפה בהוצאת מחלקת המדידות של ממשלת המנדט, 1927 (באנגלית) עם סימון  'בית קברות אמריקאי' באתר הספרייה הלאומית, מאוסף ד״ר בנימין דניאל פונר הימן.

קטגוריה:המושבה האמריקאית בירושלים
קטגוריה:גן לאומי טבצ'ניק
קטגוריה:ירושלים: קברים ובתי קברות נוצריים
ראש ממשלת הודו

**ראש [[ממשלת הודו]]** עומד בראש הרשות המבצעת בהודו. בהתאם לחוקה, הוא מכהן כראש הממשלה, היועץ הראשי לנשיא הודו, ראש מועצת השרים ומנהיג הרוב בלוק סבהה.

ראש הממשלה הנוכחי הוא נרנדרה מודי.

## סמכויות ראש הממשלה
ראש ממשלת הודו מופקד על מינוי שרי ממשלת הודו. הוא האחראי על תיאום בין משרדי הממשלה ובסמכותו להתערב בהחלטות המקובלות על ידי שריו.
* אחריות על:
** ועדת המינויים של הממשלה
** משרד התכנון
** המחלקה לאנרגיה אטומית
** מחלקת החלל

## מינוי ראש הממשלה
דרישות לכהונת ראש הממשלה:
* אזרחות הודית
* חברות בלוק סבהה או ברג'יה סבהה
* גיל 25 ומעלה (אם הוא חבר הלוק סבהה) או 30 ומעלה (אם הוא חבר הרג'יה סבהה).

ראש ממשלת הודו ממונה על ידי נשיא הודו בהתאם להמלצת חברי הבית, אך הוא זקוק לקבל את אימון הלוק סבהה לאחר השבעתו. שני ראשי ממשלה כשלו בניסיון לקבל את אימון הלוק סבהה: צ'אראן סינג ב-1979 ואטאל ביהארי ואג'פאיי בכהונתו הראשונה ב-1996.

## מעון ראש הממשלה

מעונו הרשמי של ראש ממשלת הודו הוא לוק קליאן מארג 7. המתחם שימש לראשונה את רג'יב גנדי, ולאחר בחירת ו. פ. סינג לראש הממשלה בדצמבר 1989 הוחלט שהמתחם יהווה מעון קבוע לראשי הממשלה. בתיהם של שלושת ראשי ממשלת הודו שנפטרו במהלך כהונתם – ג'ווהרלל נהרו, לאל בהדור שסטרי ואינדירה גנדי – נקבעו כאתרי הנצחה.

## ראשי ממשלת הודו

## קישורים חיצוניים
* 

## לקריאה נוספת
* 

*
קטגוריה:הודו: פוליטיקה
קלבוקו

**הר הגעש קלבוקו** (בספרדית: **volcán Calbuco**, "מים כחולים" בשפת המפוצ'ה) הוא הר געש שכבתי בדרום צ'ילה, השוכן דרומית מזרחית לאגם יאנקיווה וצפונית מערבית לאגם צ'אפו (Lago Chapo), במחוז לוס לאגוס. הר הגעש והאזור סביבו הם חלק משמורת הטבע השמורה הלאומית יאנקיווה (Reserva nacional Llanquihue).

## תיאור
הר הגעש קלבוקו שייך לחגורה הגעשית הדרומית של האנדים, ויחד עם הר הגעש השכן אוסורנו הם בין הרי הגעש הפעילים ביותר באנדים של דרום צ'ילה. ההר משתרע מצפון מערב לדרום מזרח, גובהו 2,003 מטרים. בפסגתו יש לוע ברוחב שבין 400 ל-500 מטרים. המדרון הדרומי של ההר הוא בתחומי העיר פוארטו מונט והמדרון הצפוני בתחומי פוארטו ורס (Puerto Varas). ההר שוכן כ-30 קילומטרים ממרכזי אוכלוסייה עיקריים. המבנה הטופוגרפי מגן על הערים פוארטו מונט ופוארטו ורס, והסכנה המוחשית מהתפרצות געשית היא לעיירה אנסנדה (Ensenada), בקצה המזרחי של אגם יאנקיווה, צפונית לקלבוקו.

היווצרות הר הגעש מתוארכת בין שלהי הפליסטוקן להולוקן והייתה תהליך מורכב שכלל התמוטטות של ההר בסוף הפליסטוקן וגלישת סלעים בנפח של 3 קילומטרים מעוקבים שהגיעו עד האגם. הר הגעש הוא אנדזיטי המאופיין בהתפרצויות געשיות מתפוצצות שבהן הלבה מכילה בדרך כלל 55% עד 60% צורן דו-חמצני.

## היסטוריה של התפרצויות
קלבוקו התפרץ תכופות במהלך ההולוקן. מאז 1837 הוא התפרץ לפחות עשר פעמים. ההתפרצות האחרונה התרחשה ב-22 באפריל 2015, אחרי הפסקה של למעלה מ-40 שנים. ההתפרצות שקדמה לה הייתה ב-1972.

אחת ההתפרצויות ההיסטוריות הגדולות ביותר התרחשה בשנים 1894-1893. התפרצויות עזות העיפו פצצות געשיות בקוטר של 30 סנטימטרים למרחק של 88 קילומטרים מהלוע, ויצרו להארים חמים גדולים. התפרצות זו יצרה כיפת לבה בלוע. התפרצויות עזות אירעו באפריל 1917, והן גרמו להרחבת מתחם כיפת הלבה בלוע שבפסגה וליצירת להארים חמים. התפרצות מתפוצצת קצרה נוספת התחוללה בינואר 1929 וכללה זרם פירוקלסטי וזרימת לבה. התפרצות גדולה של קלבוקו ב-1961 שילחה עמוד אפר לגובה שבין 12 ל-15 קילומטרים. ויצרה זרמים פירוקלסטיים שהתפזרו בעיקר לדרום מזרח וזרמי לבה. התפרצה קטנה קצרה במשך 4 שעות התחוללה ב-26 באוגוסט 1972. ב-12 באוגוסט 1996 אובחנה פעילות פומרולות משמעותית בלוע הראשי.

התפרצות קלבוקו ב-22 באפריל 2015 גרמה ביטולים של טיסות ופינוי 1,500 תושבים בקוטר של 20 קילומטרים סביב ההר. דווח על זרימת לבה לאגם צ'אפו באותו יום, ועל אפר שנשר על העיר הסמוכה פוארטו מונט.

## קישורים חיצוניים

* Calbuco תמונות והסברים מאתר Global Volcanism Program
* 

## הערות שוליים

300px|ממוזער|מרכז|עמוד האפר מתנשא מעל קלבוקו בהתפרצות של 22 באפריל 2015. צולם מפוארטו ורס

קטגוריה:הרי האנדים
קטגוריה:לוס לאגוס
קטגוריה:צ'ילה: הרי געש
1907 בספורט

## [[מרוץ אופני כביש|אופניים]]
* בטור דה פראנס מנצח לוסיין פטי-ברוטון ()

## [[טניס]]
### המנצחות בתחרויות הגראנד סלאם
* אליפות צרפת הפתוחה - טרז דה קרמל ()
* אליפות וימבלדון - מיי סאטון ()
* אליפות ארצות הברית הפתוחה - אבלין סירס ()

### המנצחים בתחרויות ה[[גראנד סלאם (טניס)|גראנד סלאם]]
* אליפות אוסטרליה הפתוחה - נורמן ברוקס ()
* אליפות צרפת הפתוחה - מקס דקוגיס ()
* אליפות וימבלדון - נורמן ברוקס ()
* אליפות ארצות הברית הפתוחה - ויליאם לרנד ()

### [[גביע דייוויס]]

נבחרת אוסטרלאסיה (מרכז|23px אוסטרלאסיה) זכתה בגביע לאחר ניצחון 2:3 על נבחרת בריטניה ().

## כדורגל
### כדורגל לפי מדינות

#### [[כדורגל באיטליה|איטליה]]
*סרייה א' - מילאן זוכה באליפות.

#### [[כדורגל באנגליה|אנגליה]]
* פרמייר ליג - ניוקאסל יונייטד זוכה באליפות.
* הגביע האנגלי - שפילד ונסדיי זוכה בגביע האנגלי.

#### [[כדורגל בארגנטינה|ארגנטינה]]
* ליגת העל הארגנטינאית - "אלומני" מבואנוס איירס זוכה באליפות

#### [[כדורגל בברזיל|ברזיל]]
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - מועדון ספורט אינטרנסיונל (סאו פאולו) זוכה באליפות
* אליפות ריו דה ז'ניירו בכדורגל - פלומיננסה, בוטפוגו זכו באליפות

#### [[כדורגל בגרמניה|גרמניה]]
* בונדסליגה - פרייבורגר (פרייבורג)זוכה באליפות.

#### [[כדורגל בספרד|ספרד]]
* גביע המלך הספרדי - ריאל מדריד זוכה בגביע.

### קבוצות שנוסדו
#### אירופה
* פנרבחצ'ה - 
* אאוגסבורג - 
* אטאלנטה - 

## [[מרוץ מכוניות]]
* מרוצי הגרנד פרי למכוניות התקיימו בצרפת ובמרוץ ניצח פליצ'ה נזרו מאיטליה שנהג במכונית מתוצרת פיאט.

## קישורים חיצוניים

קטגוריה:1907 בספורט
אלישה סטולינגס

**אלישה אלסבת' סטולינגס** (באנגלית **Alicia Elsbeth Stallings**; נולדה 2 ביולי 1968, דקייטר, ג'ורג'יה, ארצות הברית) היא משוררת ומתרגמת אמריקאית. היא זכתה במלגת מקארתור בשנת 2011.

## קריירה
סטולינגס נולדה וגדלה בדקייטר שבג'ורג'יה, והשלימה תואר ראשון בלימודים קלאסיים באוניברסיטת ג'ורג'יה בשנת 1990, תוך שבילתה סמסטר גם באוניברסיטת אוקספורד. באוקספורד אף השלימה תואר שני בספרות רומית. בשנת 1999, עקרה סטולינגס לאתונה, ושם חיה מאז. באתונה היא מכהנת כמנהלת תוכנית השירה במוסד התרבות Athens Centre
.

סטולינגס מרבה לפרסם שירים ומסות בכתב העת Poetry. כמו כן, היא חברה בצוות העורכים בכתב העת Atlanta Review.

## יצירתה
שירתה של סטולינגס נשענת על צורות קלאסיות, והיא זוהתה עם זרם ה-New Formalism.

היא פרסמה שלושה ספרי שירה: *Archaic Smile* (1999), *Hapax* (2006), ו-*Olives* (2012). בשנת 2007 פרסמה תרגום שירי לאנגלית לפואמה הפילוסופית הלטינית של לוקרטיוס על טבע היקום.

## התקבלות
ברשימת ביקורת על ספרה *Archaic Smile* בכתב העת *Able Muse*, העוסק בשירה פורמליסטית, נכתב:  יצירתה זכתה גם להשוואות מחמיאות לשירתם של ריצ'רד ווילבר ועדנה סנט וינסנט מיליי.

בביקורת על ספרה השני, *Hapax*, העלה פיטר קמפיון טענה שמופנית לא פעם נגד הזרם הפורמליסטי: "המשקל והחרוז נפרשים אלגנטית, אבל על חשבון טבעיות השפה". עם זאת, כתב קמפיון כי במיטבם, שיריה של סטולינגס "מחברים כישרון פרוסודי עם ביטוי רב עוצמה של רגשות".

ברשימת ביקורת בכתב העת Publishers Weekly על ספרה השלישי של סטולינגס, *Olives*, חלק מבקר אלמוני שבחים לאותם שירים שאינם מתכתבים עם יצירות קלאסיות:

### פרסים, מלגות והוקרה
ספר הבכורה של סטולינגס, *Archaic Smile*, זכה בפרס ריצ'רד ווילבר לשנת 1999. ספרה השני, *Hapax*, זכה בפרס המשוררים לשנת 2008. שיריה התפרסמו באנתולוגיות בסדרת ה-*Best American Poetry* בשנים 1994 ו-2000. סטולינגס זכתה בפרס פושקרט, בפרס יוניס טיג'נס, בפרס על שם הווארד נמרוב לסונטה לשנת 2004, ובפרס על שם ג'יימס דיקי.

בשנת 2010 זכתה בפרס התרגום על שם וויליס בארנסטון. בשנת 2011 זכתה במלגת גוגנהיים וכן במלגת מקארתור, ונבחרה כעמיתת רוקפלר של הארגון United States Artists.

## משפחה
סטולינגס נשואה לעיתונאי ג'ון פסארופולוס, לשעבר עורך העיתון היווני בשפה האנגלית Athens News.

## קישורים חיצוניים
* שירים מאת סטולינגס (אנגלית) באתר ה-Poetry Foundation
* ראיון עם סטולינגס (אנגלית) באתר כתב העת Valparaiso Poetry Review
* שיחה עם סטולינגס (אנגלית) באתר רשת PBS
* 

## הערות שוליים

קטגוריה:אמריקאים ילידי ג'ורג'יה
קטגוריה:דיקייטר (ג'ורג'יה): אישים
קטגוריה:מתרגמות אמריקאיות
קטגוריה:זוכות מלגת גוגנהיים
קטגוריה:זוכי מלגת גוגנהיים
קטגוריה:עמיתות מקארתור
קטגוריה:עמיתי מקארתור
קטגוריה:משוררות אמריקאיות
קטגוריה:משוררים אמריקאים
קטגוריה:נשים זוכות פרסים: שירה
קטגוריה:בוגרות אוניברסיטת ג'ורג'יה
קטגוריה:בוגרי אוניברסיטת ג'ורג'יה
קטגוריה:בוגרות אוניברסיטת אוקספורד
קטגוריה:בוגרי אוניברסיטת אוקספורד
קטגוריה:אמריקאיות שנולדו ב-1968
קטגוריה:אמריקאים שנולדו ב-1968
בית הקברות של משפחת בנטוויץ'

**בית הקברות של משפחת בנטוויץ**' הוא בית קברות קטן הנמצא בגן הלאומי והאוניברסיטאי ע"ש טבצ'ניק במורדותיו הדרומיים של הר הצופים, בשטח האוניברסיטה העברית בירושלים.

בית הקברות נמצא בשטח שהיה אחוזת הקבר של משפחתו של הרברט בנטוויץ' שהיה משפטן יהודי בריטי ופעיל ציוני, יועצה המשפטי של התנועה הציונית בשנותיה הראשונות. בצמוד אליו נמצא בית הקברות של המושבה האמריקאית בהר הצופים.

## גלריה

בית הקברות של משפחת בנטוויץ' - הר הצופים.jpg|הכניסה אל בית הקברות
בית הקברות של משפחת בנטוויץ' - הר הצופים 2.jpg|מראה כללי של בית הקברות


## קישורים חיצוניים

* 
*  בית הקברות של המושבה האמריקאית באתר "אהבת ירושלים" באתר "אהבת ירושלים"
* מפה בהוצאת מחלקת המדידות של ממשלת המנדט, 1927 (באנגלית) עם סימון  האתר 'בית קברות (יהודי)' באתר הספרייה הלאומית, מאוסף ד״ר בנימין דניאל פונר הימן 

קטגוריה:גן לאומי טבצ'ניק
קטגוריה:משפחת בנטוויץ'
קטגוריה:ירושלים: קברים ובתי קברות
קפוצ'ין מקונן

ה**קפוצ'ין המקונן** (שם מדעי: *Cebus olivaceus*), ידוע גם בשם **קפוצ'ין בכיין**, הוא מין של קוף מסוג קפוצ'ין שחי בצפון ברזיל, גיאנה, גיאנה הצרפתית, סורינאם, ונצואלה ואולי קולומביה. הקפוצ'ין הבכיין חי ביערות גשם ונודד מרחקים גדולים ביער במהלך היום. הם ניזונים מפירות, חלקי צמחים אחרים, חסרי חוליות קטנים, ולעיתים נדירות גם בעלי חוליות קטנים. הם לעיתים מורחים על גופים רבי-הרגליים, כנראה כהגנה מפני יתושים.

הקפוצ'ין הבכיין הוא קוף פוליגמי שחי בקבוצות של 5–30 פרטים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי רוברט הרמן שומבורק
קטגוריה:צבוסיים
קטגוריה:ברזיל: יונקים
קטגוריה:ונצואלה: יונקים
קטגוריה:סורינאם: יונקים
קטגוריה:בעלי חיים שתוארו ב-1848